**BASHKIA DURRËS**

**DREJTORIA BURIMEVE NJERËZORE**

**SEKTORI PERSONELIT**

**NJOFTIM PËR VEND TË LIRË PUNE PËR PRANIMIN NË NIVELIN**

**BAZË NË SHËRBIMIN E MBROJTJES NGA ZJARRI DHE**

**SHPËTIMIN**  
Në zbatim të Ligjit nr.152/2015, datë 21.12.2015 “Për shërbimin e mbrojtjes nga zjarri dhe shpëtimin” dhe VKM nr.520 datë 25.07.2019 “Për miratimin e rregullores për Shërbimin e Mbrojtjes nga Zjarri dhe Shpëtimin Kreu i III “Ndarja e funksioneve, nivelet, detyrat,procedurat e përzgjedhjes per emërim, lirim pezullim dhe përjashtim”, dhe në Urdhërin nr.233 prot.9943 datë 18.08.2025 “Për shpalljen e konkurimit të pozicioneve të lira pranë MZSH-së”, Njësia e Burimeve Njerëzore në Bashkinë Durrës njofton se në Drejtorinë e MZSH-së shpallet:  
  
 **Vend i lirë pune  në pozicionin:  
Luftues, Shpëtues, Polic zjarrfikës, pozicion (niveli bazë) dhe drejtues automjeti zjarrfikes**  
  
**Përshkrimi i përgjithshëm i vendit të punës**  
Shërbimi i MZSH-së është një strukturë e specializuar e gatishmërisë së përhershme, misioni i të cilës është inspektimi, parandalimi me masat e marra për mbrojtjen nga zjarri, ndërhyrja për shuarjen e zjarreve, shpëtimi i jetës, gjësë së gjallë, pronës, mjedisit, pyjeve dhe kullotave në aksidenteve të ndryshme, fatkeqësi natyrore, si dhe në ato të shkatuara nga dora e njeriut.

**Polic** **zjarrfikës,** është personi i emëruar në strukturat e shërbimit të MZSH-së, i trajnuar profesionalisht për të ndërhyrë në shuarjen e zjarreve dhe shpëtimin e jetës së njeriut, të gjësë së gjallë dhe pronës. Duhet të njohë dhe të zbatojë orarin e veprimeve, të dijë pozicionin në shërbim dhe detyrat e tij funksionale, të jetë në çdo kohë në gadishmëri të lartë për të vepruar në zgjidhjen e situatave që ndodhin, të njohë dhe të zbatojë rregullat e brendshme në stacion dhe të sigurojë paprekshmërinë dhe abuzimin e mjediseve, teknikës, paisjeve etj, të mbajë pastër të gjitha ambjentet që disponon stacioni, të jetë i sjellshëm në komunikim me qytetarët që kërkojnë ndihmë, me kolegët duke pasqyruar një figurë qytetare dhe humane.

**Drejtues automjeti**, **zjarrfikës,** është personi i emëruar në strukturat e shërbimit të MZSH-së, i trajnuar profesionalisht për të drejtuar automjetin zjarrëfikës dhe për të ndërhyrë në shuarjen e zjarreve dhe shpëtimin e jetës së njeriut, të gjësë së gjallë dhe pronës. Duhet të njohë dhe të zbatojë orarin e veprimeve, të dijë pozicionin në shërbim dhe detyrat e tij funksionale, të jetë në çdo kohë në gadishmëri të lartë për të vepruar në zgjidhjen e situatave që ndodhin, të njohë dhe të zbatojë rregullat e brendshme në stacion dhe të sigurojë paprekshmërinë dhe abuzimin e mjediseve, teknikës, paisjeve etj, të mbajë pastër të gjitha ambjentet që disponon stacioni, të jetë i sjellshëm në komunikim me qytetarët që kërkojnë ndihmë, me kolegët duke pasqyruar një figurë qytetare dhe humane.

***Kërkesat e përgjithshme për pranim***

a) Të jetë shtetas shqiptar;  
b) Të ketë zotësi të plotë për të vepruar;  
c) Të jetë në gjendje të mirë shëndetësore dhe i/e aftë fizikisht për të kryer detyra me rrezik të shtuar;  
ç) Të mos jetë i përjashtuar nga shërbimi zjarrfikës, Policia e Shtetit apo nga institucionet e tjera të administratës publike;  
d) Të ketë mbaruar arsimin e mesëm;  
dh) Të mos jetë i/e dënuar me vendim të formës së prerë për kryerjen e një vepre penale me dashje;  
e) Të mos ketë rekorde kriminale në organet e policisë dhe prokurorisë (vërtetim personaliteti nga organet e policisë dhe prokurorisë).  
ë) Të jetë i/e moshës nën 30 (tridhjetë) vjeç;  
f) Të ketë përfunduar testimin fiziko-profesional dhe kursin përkatës pranë Akademisë së Sigurisë ose në qendra të trajnimit zjarrfikës;  
g) Të jetë me vendbanim sa më pranë stacionit të MZSH-së;  
gj) Për gjininë mashkullore personi duhet të jetë me gjatësi jo më pak se 175 (njëqind e shtatëdhjetë e pesë) cm.  
h) Për gjininë femërore, personi duhet të jetë me gjatësi jo më pak se 165 (njëqind e gjashtëdhjetë e pesë) cm.  
i) Të jetë me peshë trupore që t’i përgjigjet raportit të gjatësisë.  
j) Të jetë i pajisur me dëshmi të aftësisë së drejtimit të automjetit të grupit “C”;  
k) Kandidati për personelin **Polic** **zjarrfikës,** në shërbimin e MZSH-së kanë prioritet kandidatët që zotërojnë profesione si mekanik, shofer, hidraulik, marangoz, infermier, elektricist etj.   
***Dokumentacioni, Mënyra dhe Afati i Dorëzimit***  
  
**Kandidatët duhet të dorëzojnë dokumentat si më poshtë:**

1. Formular aplikimi për pranim në shërbimin e MZSH-së.

2. Fotokopje e kartës së identitetit ;  
3. Çertifikatë familjare;  
4. Një kopje të jetëshkrimit( CV);  
5. Një numër kontakti (e-mail) si dhe adresën e plotë të vendbanimit;  
6. Fotokopje deftesë pjekurie;apo diplome.  
7. Raport mjeko-ligjor nga autoriteti kompetent, që vërteton “gjëndje të mirë shëndetsore

dhe i/e aftë fizikisht për të kyer detyra me rrezik të shtuar”;  
8. Vërtetim nga Gjykata e Rrethit Gjyqësor, si dhe nga Prokuroria e Rrethit Gjyqësor;  
9. Vërtetim i gjendjes Gjyqesore (Dëshmi Penaliteti )/ Formular vetëdeklarimi ;  
10. Fotokopje të librezës së punës e njësuar me origjinalin (nëse ka);  
11. Çertifikata, trajnime profesionale, në fushën e mbrojtjes nga zjarri dhe shpëtimin

(nëse ka);  
12. Fotokopje të dëshmisë së aftësisë së drejtimit të automjetit të tipit “D”;  
13. Dokument i lëshuar nga institucionet shëndetësore që vërteton se nuk është përdorues

i lëndëve narkotike.  
14. Fotografi (2.5 x 3.5 cm), 2 (dy) copë

**Dokumentat duhet të dorëzohen në sportelet e Sektorit të Marrëdhënieve me Publikun në Bashkinë Durrës brenda datës 29.08.2025.**   
  
***Rezultatet për Fazën e Verifikimit Paraprak***  
  
Në përfundim të afatit të verifikimit paraprak, Bashkia Durrës do të shpallë në portalin “Shërbimi Kombëtar i Punësimit”, në faqen e internetit të Bashkisë Durrës dhe në stendat e informimit të publikut   listën e kandidatëve që plotësojnë kushtet e përgjithshme dhe kriteret e aplikimit, të kërkuara më sipër si dhe  për datën,vendin dhe orën e zhvillimit të procedurave.  
Kandidatët e skualifikuar kanë të drejtë të ankimojnë pranë Njësisë së Burimeve Njerëzore të Bashkisë Durrës. Afati i ankimimit është 2 (dy) ditë nga data e shpalljes së rezultateve të verifikimit  
  
***Fusha kryesore mbi të cilën bazohet konkurimi***  
  
· Ligjin nr.139, date 17.12.2015 “Për vetëqeverisjen vendore”  
· Ligji nr.152, datë 21.12.2015 ‘Për shërbimin e mbrojtjes nga zjarri dhe shpëtimin”.  
· VKM nr. 520 dt.25.07.2019 “Për miratimin e rregullores për Shërbimin e Mbrojtjes nga

Zjarri ”.  
***Mënyra e Vlerësimit të Kandidatëve***  
Kandidatët që kualifikohen për të vazhduar procesin e pranimit në shërbimin e MZSH-së u nënshtrohen fazave të konkurrimit, sipas rendit të mëposhtëm:  
a) Testim me shkrim;

b) Testim i aftësive fizike;  
 c) Intervistë me gojë;

ç) Testimi psikologjik;  
 d) Verifikim përfundimtar i aplikantit.  
  
***Procedura e konkurimit do të ndjekë këto faza:***  
- Testimi me shkrim, shërben për të vlerësuar nëse aplikanti zotëron njohuritë dhe aftësitë e nevojshme për kryerjen e detyrave të punonjësit të shërbimit të MZSH-së. Aplikantët që kanë marrë 70% të pikëve të përcaktuara për testin me shkrim, do të njoftohen për të vazhduar procesin e testimit të aftësive fizike.  
- Testimi i aftësive fizike, teston aftësitë psiko-motore, ku përfshihen: shpejtësia, shkathtësia fizike, rezistenca, forca muskulare dhe koordinimi fizik, të domosdoshme për punën e punonjësit të shërbimit të MZSH-së. Aplikantët që kanë marrë mbi 60% të pikëve maksimale vazhdojnë procesin e testimit.  
- Intervista me gojë konsiston në testimin e aftësitëve të aplikantit për të komunikuar qartë, për të shprehur ide dhe koncepte, si dhe për të analizuar e për të marrë vendime.  
- Testimi psikologjik konsiston në vlerësimin e aftësive të kandidatit për të reaguar në  
mënyrën e duhur në kushtet e një stresi minimal;  
Rezultati i përgjithshëm i aplikantit përcaktohet si shumatore e rezultatit të testimit me shkrim 50% dhe rezultatit të intervistës me gojë 50%.  
Kandidatët fitues do të renditen sipas pikëve të mara dhe përzgjedhja e kandidateve për tu emëruar do të fillojë nga kandidati fitues që ka marë më shumë pikë.  
  
Njësia e Burimeve Njerëzore në Bashkinë e Durrësit do të shpallë fituesit në portalin “Shërbimi Kombëtar i Punësimit” në faqen e internetit të Bashkisë Durrës dhe në stendat e informimit të publikut. Kandidatët jo fitues kanë të drejtë të ankimohen pranë Njësisë së Burimeve Njerëzore të Bashkisë Durrës. Afati i ankimimit është 5 ditë nga data e shpalljes së rezultateve të testimit.